મકર : આ સપ્તાહે આયાત નિકાસ સાથે સંકળાયેલા વેપારીઓને ધંધામાં લાભ થશે અને નવા ક્લાયન્ટ પણ મળશે. તા. 28ના રોજ આપની ખોવાયેલી વસ્‍તુ પરત મળવાની સંભાવના છે. પ્રિયપાત્ર સાથે પ્રેમનો સુખદ અનુભવ મેળવી શકશો. શક્તિની આરાધના કરવી. ૐ હ્રીં દું દુર્ગાયૈ નમઃ મંત્રના જાપ સાથે માં દુર્ગાનું સ્મરણ કરવાથી કાર્યસિદ્ધિ થશે. તા. 28ની સાંજ પછી સ્થિતિ અનુકૂળ થશે. તા. 29 અને 30 પ્રવાસ, આર્થિક લાભ અને વાહનસુખની શક્યતા છે. અહં સંતોષવાના બદલે સમર્પણની ભાવના રાખવી. આપ રહસ્‍યમય બાબતો તથા ગૂઢ વિદ્યાઓ તરફ વધારે આકર્ષણ અનુભવો. જીવનની વાસ્તવિકતા સમજવાના પ્રયાસરૂપે આપ આધ્યાત્મિકતા તરફ વળશો. જરૂરિયાતમંદોને મદદ કરવાનું અથવા દાન-પુણ્ય કરવાનું વલણ વધે. ઓફિસમાં આપને સહકર્મચારીઓનો સાથ સહકાર ઓછો મળે. તા. 31 અને 1 સંતાનોના અભ્યાસ અંગેના પ્રશ્નો મૂંઝવશે. સપ્તાહના અંતે આપ આર્થિક કે વ્યવસાયિક જોખમોથી દૂર રહેજો. શેર-સટ્ટા કે જુગાર જેવી પ્રવૃત્તિઓમાં પડશો તો પરસેવાની કમાણી પાણીમાં જશે. કામના બોજના કારણે શરીરમાં થાક, આળસ અને કંટાળા પણ અનુભવાશે. સ્‍વાસ્‍થ્‍ય નરમગરમ રહે. પ્રતિસ્‍પર્ધીઓ સાથે વાદવિવાદ ટાળવો. તા. 2 દરમિયાન આપ આપના કાર્યો એ વધુ સારી રીતે પૂર્ણ કરવાનો પ્રયત્ન કરશો. ઘર-પરિવારનો સહયોગ મેળવશો.